Stian Mjøs

Stian Mjøs (født 1989) er en norsk basketballspiller med spillerposisjon point guard, en posisjon ofte spilt av de med spesielt god ballkontroll og smidighet.  
 
Siden 2011 har Stian spilt på herrelaget til Bærum Basket, i tillegg til Norges seniorlandslag i basket. Han er lagkaptein på begge disse lagene, der han spiller med draktnummer 11.

Basketkarriere 
Sesongen 2022/23 i eliteserien i basketball, BLNO, har Stian trepoengsrekord med 13 skudd. For sesongen har han i tillegg personlig scroingsrekord i eliteserien med 56 poeng, ett poeng bak nåværende scoringsrekord i ligaen. 

I Firi-ligaen, Norges eliteserie for basketball-sesongen 2021/22, ble Stian toppscorer med 24,8 poeng i snitt per kamp. Hans spesialitet er trepoengere, noe han trener på hver morgen med 175 treer-skudd før jobb, fem til syv ganger i uka.

Stian ble historisk i 2016 da han alene scoret 50 poeng i en BLNO-kamp for Bærum, noe ingen andre nordmenn hadde gjort i eliteserien tidligere. Sesongen 2016/17 presterte å oppnå 25,5 poeng i snitt per kamp.

Mjøs ble kåret til årets landslagsspiller på det norske herrelandslaget i både 2018 og i 2019.

Historisk 
Hans profesjonelle basketballkarrieren startet i Sverige, der han fra 2009 spilte to sesonger for Jämtland, etterfulgt av et halvt år i Danmark.

Innen han begynte å spille profesjonelt gikk bærumsgutten på NTG – Norges Toppidrettsgymnas.

I løpet av hans karriere har han spilt over 100 U-landslagskamper, før han avanserte til seniorlandslaget.

Annet 
Ved siden av toppidrettstilværelsen har Stian fullført en mastergrad i finans og økonomi.

Han er storebror til tidligere basketballspiller Thomas Mjøs. Brødrene har vært lagkamerater i Bærum Basket.

Kåringer 
2011/2012: Sesongens MVP 

2012/2013: Sluttspillets MVP 

2018-19: Årets herrelandslagsspiller

Klubber

Aldersbestemt nivå 
1999-2007: 🇳🇴 Sandvika Basketballklubb  

2007-2008: 🇳🇴 Asker Aliens

Senior nivå 

2008-2009: 🇳🇴 Asker Aliens

2009-2011: 🇸🇪 Jämtland Basket

2011-2012: 🇳🇴 Bærum Basket

2012: 🇩🇰 FOG Næstved 

2012-nå: 🇳🇴 Bærum Basket

Meritter

Referanser 

Norske basketballspillere